**PARKLA KLIENDILEPING**

Käesolev kliendileping („Leping“) on sõlmitud viimase digitaalallkirja kuupäeval järgmiste osapoolte vahel:

**AS Tallinna Lennujaam**, registrikood 10349560, aadress Tartu mnt 101, 10112 Tallinn, Eesti Vabariik („**Lennujaam**”), mida esindab volituse alusel ärijuht Kaur Elviste,

ja

**Transpordiamet,** registrikood 70001490, aadress Valge tn 4/1, 11413 Tallinn, Lasnamäe linnaosa, Eesti Vabariik (**„Klient“**), mida esindab volituse alusel Kermo Vinnikov,

Lennujaam ja Klient eraldi nimetatud kui Pool ning koos Pooled,

Pooled on kokku leppinud alljärgnevas:

1. **LEPINGU OBJEKT**
	1. Lennujaam võimaldab Kliendil parkida tasu eest oma sõidukeid D mehitamata parklas („Parkla“) Lepingus sätestatud tingimustel ja korras.
	2. Kliendile eraldatakse parkimiskoht Parkla sätestamata asukohas („Parkimiskoht“). Pooled lepivad täpse Parkimiskohtade arvu kokku eraldi vastavalt Lepingu punktis 2.2.1 sätestatud protseduurile.
	3. Leping lõpetab kõik varasemad poolte vahel sõlmitud parkimisega seotud kokkulepped ja lepingud.
2. **KLIENDI ÕIGUSED JA KOHUSTUSED**
	1. Klient on kohustatud:
		1. kasutama Parkimiskohti ainult vastavalt sihtotstarbele;
		2. järgima sõidukite parkimisel Parklas kehtivaid parkimisnõudeid;
		3. mitte parkima haagiseid;
		4. tasuma Lepingus sätestatud tasu fikseeritud ajal vastavalt Lennujaama kehtivale hinnakirjale;
		5. kandma täielikku vastutust parkimissüsteemi ja läbipääsulubade väärkasutamise (sh läbipääsuloa jagamine kolmandatele isikutele jms) eest.
	2. Kliendil on õigus:
		1. muuta parkimiskohtade arvu, teatades Lepingu punktis 7.6.2.2. sätestatud kontakti.
3. **LENNUJAAMA ÕIGUSED JA KOHUSTUSED**
	1. Lennujaam on kohustatud:
		* 1. võimaldama Kliendil kasutada kokkulepitud arvul Parkimiskohti;
			2. väljastama Kliendile Parkimiskohtade kasutamiseks parkimisloa või magnetkaardi;
			3. täitma võimalusel Kliendi täiendavad tellimused või muudatused parkimiskohtadele viie (5) tööpäeva jooksul;
			4. informeerima Klienti kolme (3) tööpäeva jooksul arvates täiendava tellimuse saamisest juhul, kui Lennujaamal puudub võimalus täiendava tellimuse täitmiseks;
			5. esitama Kliendile igakuulise arve Lepingus sätestatud ajaks.
	2. Lennujaamal on õigus:
		1. muuta kehtivat hinnakirja teatades hindade muutmisest Kliendile kolmkümmend (30) kalendripäeva ette;
		2. saada tasu vastavalt käesoleva Lepingu tingimustele;
		3. Esitada trahvinõue juhul, kui parkimisluba on väärkasutatud (näiteks kui isikupõhine parkimisluba on antud kasutamiseks kolmandale osapoolele või on tagatud väär ligi- või väljapääs teistele sõidukitele parkla alalt, jms).
4. **LEPINGU MAKSUMUS JA TASUMISE KORD**
	1. Parkimiskohtade eest tasutakse vastavalt Lennujaama hinnakirjale ühes kalendrikuus vastavalt Lennujaama poolt esitatud arvele kahekümne (20) kalendripäeva jooksul arve saabumise päevast arvates.
	2. Arve esitatakse e-arvena reaalselt väljastatud Parkimiskohtade osas eelmise kalendrikuu kohta.
	3. Kui Klient ei tasu Lennujaama esitatud arvet õigeks ajaks, on Lennujaamal õigus nõuda viivist 0,2% võlgnevusest iga tasumisega viivitatud päeva eest kuni kohustuste täitmiseni. Klient on kohustatud viivise tasuma kahekümne ühe (21) kalendripäeva jooksul arvates Lennujaamalt sellekohase nõude saamisest.
	4. Lennujaamal on õigus teha hinnakirjas ühepoolselt muudatusi, teavitades kohaldatavatest muudatustest vähemalt kolmkümmend (30) kalendripäeva ette enne vastavate muudatuste rakendamist.
5. **VASTUTUS JA VÄÄRAMATU JÕUD**
	1. Lepingut rikkunud Pool on kohustatud tekkinud otsese varalise kahju teisele Poolele hüvitama, kui Lepingus ei ole sätestatud teisiti. Käesolev vastutuse piirang ei kohaldu tahtlikult või raske hooletuse tulemusena tekitatud kahju hüvitamisele.
	2. Lennujaam ei vastuta mitte ühelgi juhul Parklat kasutavate/külastavate isikute tegevuste/tegevusetuse eest.
	3. Lennujaam ei vastuta parkimise ajal ja Parklas liiklemise käigus sõidukile Parkla kasutaja enda või kolmandate isikute tekitatud kahju eest.
	4. Pooled ei vastuta oma lepinguliste kohustuste rikkumise eest, kui rikkumine on vabandatav vääramatu jõu asjaolude esinemise tõttu.
	5. Juhul, kui Lennujaam avastab, et Klient on parkimissüsteemi ja/või läbipääsulubade kasutamist väärkasutanud, on Lennujaamal õigus nõuda leppetrahvi, milleks on Kliendi kolmekordne kuutasu, mille Klient on kohustatud tasuma viie (5) tööpäeva jooksul alates vastava kirjaliku teate saamisest Lennujaamalt.
	6. Vääramatu jõu esinemise korral pikendatakse Lepingu kehtivust ajavahemiku võrra, mille jooksul vääramatu jõud takistas Lepingu täitmist.
	7. Pool, kes rikub Lepingut vääramatu jõu asjaolude tõttu, peab teisele Poolele teatama vääramatu jõu asjaoludest ja nende mõjust viivitamatult pärast seda, kui esimene Pool on teada saanud vääramatu jõu asjaoludest. Kahjustunud Pool on kohustatud võtma kasutusele kõik meetmed vääramatu jõu asjaolude või selle tagajärgede ärahoidmiseks või nende mõju vähendamiseks. Kahjustunud Pool on kohustatud jätkama oma lepinguliste kohustuste täitmist niipea, kui vääramatu jõu asjaolud on kõrvaldatud.
	8. Vääramatu jõu asjaolude korral pikeneb lepingust tulenevate kohustuste täitmise tähtaeg nimetatud asjaolude esinemise perioodi võrra. Kui vääramatu jõu asjaolude mõju kestab üle kolmkümmend (30) päeva, on kummalgi Poolel õigus leping ühepoolselt lõpetada, teatades sellest teisele Poolele kirjalikult ette vähemalt viisteist (15) kalendripäeva.
6. **LEPINGU KEHTIVUS, TAGANEMINE JA MUUTMINE**
	1. Leping jõustub 01.11.2025 ja kehtib kuni 31.10.2030 või kuni Lepingust taganemiseni.
	2. Mõlemal Poolel on õigus Leping põhjenduseta ennetähtaegselt üles öelda, teatades sellest kirjalikult teisele Poolele 90 kalendripäeva ette.
	3. Lepingut saab muuta vaid Poolte kirjalikul kokkuleppel.
7. **TEATED JA MUUD SÄTTED**
	1. Pooled lepivad kokku, et Lepingu tingimused on konfidentsiaalsed ega kuulu avaldamisele kolmandatele isikutele lepingu kehtivuse ajal. Pooled on kohustatud kaitsma nendele lepingu täitmise käigus teatavaks saanud informatsiooni konfidentsiaalsust. Vastavasisulise informatsiooni müümine, pakkumine või levitamine Poole või temaga seotud isiku poolt käsitletakse kui Lepingu olulist rikkumist. Konfidentsiaalsuse nõuet rikkunud Poole süüline käitumine peab olema tõendatud. Tõendamise kohustus lasub nõude esitanud poolel.
	2. Pooled kohustuvad teist Poolt teavitama viivitamata kõikidest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.
	3. Lepingu lõppemisel, sõltumata lõppemise alusest, jäävad kehtima sätted seoses konfidentsiaalsuskohustuse, vastutuse ja vaidluste lahendamisega.
	4. Kõik muudatused, täiendused ja parandused Lepingusse tehakse kirjalikus vormis ja need muutuvad Poolte esindajate poolt allakirjutamise momendist Lepingu lahutamatuks osaks.
	5. Kõik Lepingu alusel edastatavad teated ja muu kirjavahetus peab olema edastatud vähemalt kirjalikku taasesitamist võimaldavas vormis (nt e-kiri) Poolte Lepingus näidatud sidevahendite aadressidele, v.a kui lepingus on eraldi teisiti kokku lepitud.
	6. Kontaktisikud:
		1. Kliendi kontaktisikud:
			1. Kliendi esindaja Lepingu täitmisel (st lepingulised küsimused ning Parkimiskoha läbipääsude tellimine/sulgemine) on: Kermo Vinnikov, telefon +372 53050838, e-post kermo.vinnikov@transpordiamet.ee
		2. Lennujaama kontaktisikud:
			1. Lennujaama esindaja Lepingu täitmisel on: Richard Puustusmaa, telefon +372 57921204, e-post Richard.puustusmaa@tll.aero.
			2. Parkimiskoha läbipääsude tellimise, läbipääsude sulgemise ja muude parkimist puudutavate probleemide osas: parkla@tll.aero.
	7. Lepingus toodud Poole kontaktandmete muutumisel on nimetatud Pool kohustatud kolme (3) päeva jooksul teavitama teist Poolt oma uutest kontaktandmetest. Kontaktandmete muutumist ei loeta Lepingu muudatuseks punkti 7.4. mõistes.
	8. Vaidlused, mis tulenevad Lepingust ja selle täitmisest, muutmisest ja lõpetamisest, kuuluvad lahendamisele Poolte läbirääkimiste teel. Kokkuleppele mittejõudmisel kuulub vaidlus lahendamisele juhindudes Eesti Vabariigi seadusandlusest Harju Maakohtus.
	9. Leping on sõlmitud digitaalselt.

|  |  |
| --- | --- |
| **Lennujaam:****AS Tallinna Lennujaam**Kaur ElvisteÄrijuht | **Klient:** **Transpordiamet**Kermo VinnikovJuhataja |